তীব্র গরম থেকে  কিছুটা স্বস্তি মিলতে পারে। আলিপুর আবহাওয়া দফতরের পূর্বাভাস অন্তত সেরকমই।  আগামী চব্বিশ ঘণ্টায় রাজ্যে কালবৈশাখীর পূর্বাভাস দিয়েছে আবহাওয়া অফিস। বজ্রবিদ্যুত্‍ সহ বৃষ্টি  হতে পারে  কলকাতা ও শহর  লাগোয়া এলাকায় ।
 ব্যুরো: তীব্র গরম থেকে  কিছুটা স্বস্তি মিলতে পারে। আলিপুর আবহাওয়া দফতরের পূর্বাভাস অন্তত সেরকমই।  আগামী চব্বিশ ঘণ্টায় রাজ্যে কালবৈশাখীর পূর্বাভাস দিয়েছে আবহাওয়া অফিস। বজ্রবিদ্যুত্‍ সহ বৃষ্টি  হতে পারে  কলকাতা ও শহর  লাগোয়া এলাকায় । ঝড়বৃষ্টির সম্ভাবনা রয়েছে দক্ষিণবঙ্গের বাঁকুড়া, বীরভূম, বর্ধমান, মুর্শিদাবাদ, দুই চব্বিশ পরগনাতেও। বজ্রগর্ভ মেঘ সঞ্চারের ফলে রয়েছে ঝোড়ো হাওয়ারও পূর্বাভাস। ঘন্টায় চল্লিশ থেকে পঞ্চাশ কিলোমিটার বেগে বইবে ঝোড়ো হাওয়া। তবে দক্ষিণবঙ্গের অন্যান্য জেলাগুলির তুলনায় কলকাতায় বৃষ্টির পরিমাণ কম হবে বলে আবহাওয়া দফতর সূত্রে জানানো হয়েছে।